Фән кандидаты Рәфил Аҫылғужиндың мәҡәләһе Ҡалтасы районында йәшәгәндәргә айырыусы ҡыҙыҡлы булыр. Ғалим әйтеүенсә, райондың көнбайыш өлөшө элек гәрәй ырыуыныҡы булған. Краснокама районы башҡорттарының күпселеге лә гәрәй ырыуы нәҫелдәре. Гәрәйҙәр 2 ҙур ҡәбиләне тәшкил иткән: урман гәрәй һәм ил гәрәй. Ил гәрәйҙәр башлыса Ағиҙел йылғаһының түбәнге ағымындағы ерҙәрҙә урынлашҡан, урман гәрәйҙәр Бөрө өйәҙенең төньяғындағы ҡара ылыҫлы урмандарҙы төйәк иткән. Архив сығанаҡтарын ҡулланып яҙылған мәҡәлә үҙ сығышын, шәжәрәһен өйрәнеүселәргә мәғлүмәтле булыр.